Dragi devetošolci!

Lepo pozdravljeni v 8. tednu dela na daljavo. Ta teden se bomo poslovili od naših delovnih zvezkov. Potem nas čaka samo še književnost.

1. V delovnih zvezkih boste najprej rešili **naloge na str. 121 in 122.**
2. Na zadnji strani pri 55. nalogi vas čakajo navodila za besedilo. Dobro si jih preberite. Na izbiro boste imeli 4 teme. **Besedilo mi boste poslali po e-pošti do srede, 20. maja.**
3. Odprli boste spletno stran: <https://www.znamzavec.si/vsebine/iZZV_SLO9/index.html>.

Tukaj vas čakajo naloge za utrjevanje besednih vrst, priredno zloženih povedi in pravopisa.

Delovni zvezek se vam najbrž ne bo takoj odprl, ampak se boste morali najprej prijaviti z geslom za *iRokus*. (Mislim, da bi ga morali že imeti. Če ga nimate, pa izberite *Nimam še uporabniškega računa* in se registrirajte.)

**Sledite slikam:**

Prijava na spletno stran

**Izberite Moja iZbirka in potem Slovenščina 9**





**Ko se vam bo odprla tale stran, kliknite na kazalo in izberite naloge.**

Reševali boste naloge po izbiri. Rešite jih čim več. **4 rešene strani boste fotografirali in mi fotografije do konca tedna poslali po e-pošti.**

Želim vam uspešno delo.

Vaša učiteljica